آیورویدک اینڈ یونانی طبیہ کالج

آیورویدک اینڈ یونانی طبّیہ کالج جو عمومی طور پر ’طبّیہ کالج‘ کے نام سے مشہور ہے، حکومت دہلی کے زیرِ انتظام ایک ادارہ ہے جو نئی دہلی، بھارت کے علاقے قرول باغ میں واقع ہے۔ یہ ادارہ آیور وید اور یونانی طب میں تعلیم و تربیت فراہم کرتا ہے اور اس کی بنیادیں انیسویں صدی عیسوی کے اواخر سے جڑی ہوئی ہیں۔ اس کالج کی بنیاد 29 مارچ 1916ء کو اُس وقت کے وائسرائے ہند، چارلس ہارڈنگ (اوّل بارن ہارڈنگ آف پینس ہرسٹ) نے رکھی، جبکہ اس کا افتتاح بابائے قوم مہاتما گاندھی نے 13 فروری 1921ء کو کیا۔ یہ ادارہ آیور وید اور یونانی طب کی شاخوں میں بیچلر (بی اے ایم ایس اور بی یو ایم ایس) اور ماسٹر (ایم ڈی) کی ڈگریاں پیش کرتا ہے۔ 15 فروری 2008ء کو طبّیہ کالج اسپتال میں زچگی اور اطفال کے لیے ایک 60 بستروں پر مشتمل بلاک قائم کیا گیا اور حکومتِ دہلی نے کالج کی آیور وید اور یونانی طب میں خدمات کے اعتراف کے طور پر اُسے ایک جامعہ میں تبدیل کرنے کے ارادے کا اعلان بھی کیا۔ تاریخ ابتدائی سال اسے پہلی بار حکیم عبد المجید نے 1882ء میں چاندنی چوک کے ایک علاقے گلی قاسم جان میں قائم کیا تھا، جو نئی دہلی، بھارت کے سب سے پرانے اور مصروف ترین بازاروں میں سے ایک ہے۔ سنہ 1889ء میں ایک مقامی کمشنر کے ہاتھوں افتتاح کے بعد اسے مدرسہ طبیہ کہا گیا جو انجمن طبیہ کے تحت کام کرتا تھا۔ سنہ 1901ء میں عبد المجید کی وفات کے بعد، ان کے چھوٹے برادر حکیم واصل نے مدرسہ سنبھالا اور سنہ 1903ء میں مسیح الملک حکیم محمد اجمل خان (1863ء-1927ء) نے ادارے کا معیار بلند کیا۔ حکیم اجمل خان کی کوششوں سے اس جگہ کو 50 ایکڑ سے زائد رقبے پر توسیع میں مدد ملی جس میں سڑک کے پار جڑی بوٹیوں کا باغ ”جڑی بوٹی باغ“ بھی شامل ہے۔ یہاں حکیم اجمل خان کے نام پر اجمل خان پارک رکھا گیا ہے جس کی دیکھ بھال دہلی میونسپل کارپوریشن (دہلی نگر نِگم) کے ذمہ ہے۔ اس سڑک کا نام بھی حکیم اجمل خان کے نام پر اجمل خان روڈ رکھا گیا ہے، جو دہلی کا ایک مشہور شاپنگ ایریا ہے۔ افتتاح 29 مارچ 1916ء کو ہندوستان کے اس وقت کے وائسرائے لارڈ ہارڈنگ کے ہاتھوں اس کی بنیاد رکھی گئی۔ اس وقت کالج میں ایسی عمارتیں تھیں جن میں کمرۂ جماعت، تجربہ گاہیان، ہسپتال کی فارمیسی، ہاسٹل، دفتر اور عملے کے کوارٹر شامل تھے۔ کالج کی عمارتوں کی تعمیر کے لیے کلاسیکی، نو آبادیاتی (برطانوی)، مغل اور ہندوستانی فن تعمیر کا حسین امتزاج استعمال کیا گیا۔ یہ ادارہ ہندوستان کے نئے قائم ہونے والے دار الحکومت میں پہلا تعمیراتی معجزہ تھا۔ یہ پارلیمنٹ، شمالی اور جنوبی راستوں، انڈیا گیٹ وغیرہ سے بہت پہلے وجود میں آیا تھا۔ اس ادارے کا افتتاح بابائے قوم مہاتما گاندھی نے 13 فروری 1921ء کو کیا تھا اجمل خان اس سے قبل تحریک خلافت کے دوران مہاتما گاندھی سے خط کتابت کرتے تھے، یہ وہ سیاسی مہم تھی جو پہلی جنگ عظیم کے بعد برطانوی ہندوستان میں مسلمانوں کی طرف سے شروع کی گئی تھی اور گاندھی کے ساتھ ان کی قریبی وابستگی کی وجہ سے 13 فروری 1921ء کو مؤخر الذکر نے باقاعدہ طور پر کالج کا افتتاح کیا۔ تقسیم کے فسادات کا اثر تقسیم کے سبب ہونے والے فسادات جو ستمبر سنہ 1947ء میں دہلی تک پھیل گئے اس نے کالج کی سرگرمیوں کو متاثر کیا۔ قرول باغ میں آباد مہاجرین نے کالج کی عمارت پر قبضہ کر لیا اور اس کے تمام فرنیچر کو ٹھکانے لگا دیا گیا، اس کی املاک کی توڑ پھوڑ کی گئی اور اس کے بورڈنگ ہاؤس پر بھی قبضہ کر لیا گیا۔ اس پورے واقعہ نے کالج کی سرگرمی کو بری طرح متاثر کیا۔ گورننگ باڈی کے ارکان اور طلبہ کی اکثریت مسلمان تھی اور ان میں سے بہت سے اجمل خان بشمول بانی حکیم اجمل خان کے خاندان کے افراد دسمبر 1947 میں پاکستان ہجرت کر گئے۔ ۔ سرگرمیاں تحقیق کا دور یہ حکیم اجمل خان کے والد، ان کے بھائی اور وہ خود تھے جنھوں نے طب کے دو قدیم نظاموں آیور ویدک اور یونانی کو ایک صف میں لائے، جس کے نتیجے میں یہ ادارہ ہندوستان میں اپنی نوعیت کا ایک منفرد ادارہ بن گیا۔ اس ادارے کے قیام کا بنیادی مقصد ہندوستانی طبی علوم کو ڈاکٹر سلیم الزماں صدیقی، جو قدرتی پیداوار کی کیمیا (نیچرل پراڈکٹس کیمسٹری) کے ایک نامور پاکستانی سائنس دان تھے، کو حکیم اجمل خان نے آیور ویدک اینڈ یونانی طبّی ریسرچ انسٹی ٹیوٹ کے قیام کی درخواست کی۔ ڈاکٹر صدیقی اجمل خان کی وفات (1927ء) کے بعد بھی اس ادارے کے سربراہ کے طور پر خدمات انجام دیتے رہے۔ کالج اور ہسپتال کے علاوہ اجمل خان اور ان کے بھائیوں حکیم واصل خان اور حکیم مجید خان نے دواؤں کی تیاری کے لیے ہندوستانی دوا خانہ اور آیورویدک راسائن شاستر کے قیام میں مدد کی۔ دواخانہ خانہ اپنے عجیب و غریب ایشیائی اور لاطینی طرزِ تعمیر کے امتزاج کے ساتھ ایک گوتھک گرجا گھر کی مانند دکھائی دیتا ہے، سنہ 1910ء میں قائم کیا گیا تھا۔ اپنے احاطے میں موجود جڑی بوٹیوں کے باغ کی بدولت یہ مطب 84 نایاب جُڑی بوٹیوں پر مبنی ترکیبات کے پیٹنٹ حاصل کرنے میں کامیاب ہوا، جن میں مُصفی، شربتِ صدر، سکن اور حب کبدر جیسی ادویات شامل ہیں۔ اس ادارے نے کئی بے نظیر ادویات تیار کیں اور ان پر تحقیق کی، جیسے راولفیا سرپینٹینا، جو دیوانہ پن کے علاج کے لیے استعمال ہوتی ہے۔ تعلیمی پروگرام 1973ء میں کالج کو دہلی یونیورسٹی سے منسلک کر دیا گیا۔ یونیورسٹی کی طرف سے عطا کی جانے والی ساڑھے پانچ سالہ اندیں یہ ہیں: بیچلر آف آیور ویدک میڈیسن اینڈ سرجری بیچلر آف یونانی میڈیسن اینڈ سرجری آیوروید اور یونانی طب کے تعلق سے انڈر گریجویٹ کورسوں کے علاوہ پوسٹ گریجویٹ (MD/MS) کرائے جاتے ہیں۔ انتظام اس سے قبل یہ کالج اور اس کے ملحقہ ادارے ’طبّیہ کالج ایکٹ، 1952ء‘ کے تحت قائم کردہ ایک بورڈ کے زیر انتظام تھے۔ بعد ازاں اس قانون کو ’دہلی طبّیہ کالج (تحویل) ایکٹ، 1998ء‘ کے ذریعے منسوخ کر دیا گیا، جسے حکومت دہلی (این سی ٹی) نے یکم مئی 1998ء سے نافذ کیا۔ حوالہ جات بیرونی روابط دہلی یونیورسٹی کی ویب گاہ پر آیورویدک اور یونانی تبیہ کالج آیورویدک اور یونانی تبیہ کالج وکیماپیا دہلی حکومت کا صفحہ